S umata tasleḍt n wammud n yisefra n tmedyazt Tiziri, deg uḥric-agi amezwaru, temla-aɣ-d akken iwata iferdisen n tensayit iɣef ireṣṣa wurti-ines asefran. Sin ɣer-s iban-aɣ-d belli ɣas ma yella tansayit tuɣ amur ameqqran di tmedyazt n Tziri, maca ayen i d-yettbanen n yiferdisen n tetrarit di tmedyaztines s wazal-is. Iferdisen-agi ur ffiɣen ara ɣef wayen i d-bedrent tira n yinegmayen ɣef temsalt n tetrarit d wassaɣ-ines d wurti asefran, ladɣa iferdisen i ɣef yettwabna ugbur n usefru d tɣessa-ines am yisental d lebni n usefru.